

**Република Србија**

**Канцеларија за управљање јавним улагањима**

**Објављује**

**Међународни позив за тендер**

**Набавка опреме за Општу болницу у Лозници**

**(Procurement of equipment for General Hospital in Loznica)**

**ИОП/61-2021/УХИ (IOP/61-2021/UHI)**

Република Србија је закључила уговоре о кредиту са Банком за развој Савета Европе за финансирање пројекта „Унапређење инфраструктуре у области здравствене заштите у Србији“ и намерава да део средстава из овог кредита искористи за плаћања по уговору за потпројекат: Општа болница у Лозници.

На основу члана 11. став 2. Закона о јавним набавкама („Сл. гласник РС бр. 91/19“), те у складу са Оквирним споразумом потписаним између Републике Србије и Банке за развој Савета Европе ЛД1981(2018) дана 15. априла 2019. године, Канцеларија за управљање јавним улагањима покреће међународни отворени поступак јавне набавке чији је предмет: **Набавка опреме за Општу болницу у Лозници (**“**Procurement of equipment for General Hospital in Loznica) ИОП/61-2021/УХИ (IOP/61-2021/UHI)**.

Канцеларија за управљање јавним улагањима, као Наручилац, позива квалификоване понуђаче да учествују у набавци медицинске опреме која обухвата 11 лотова, са следећим процењеним вредностима:

Лот 1-Ендоскопска хирургија и дијагностика, процењена вредност: **614.225,00 евра без ПДВ;**

Лот 2-Операциона сала и хирушки инструменти, процењена вредност: **1.181.220,00 евра без ПДВ;**

Лот 3-Анестезија и интензивна нега, процењена вредност: **1.315.675,00 евра без ПДВ;**

Лот 4-Офталмологија, процењена вредност: **563.420,00 евра без ПДВ;**

Лот 5-Радиологија, процењена вредност: **1.190.000,00 евра без ПДВ;**

Лот 6-Патолошка лабораторија, процењена вредност: **353.362,00 евра без ПДВ;**

Лот 7-Мобилна дијагностичка опрема, процењена вредност: **722.665,00 евра без ПДВ;**

Лот 8-Физикална медицина, процењена вредност: **44.030,00 евра без ПДВ;**

Лот 9-Болнички намештај, процењена вредност: **1.962.295,00 евра без ПДВ;**

Лот 10-Стерилизација, процењена вредност: **900.155,00 евра без ПДВ;**

Лот 11-ИТ опрема: **436.885,00 евра без ПДВ;**

Место испоруке: **Општа Болница у Лозници, Болничка 65, 15300 Лозница**

Уговор о набавци ће бити закључен са најповољнијим понуђачем у међунарoдном отвореном поступку, у складу са условима одређеним тендерском документацијом и свим осталим документима који ће чинити саставни део уговора.

Реализација уговора се очекује у периоду од децембра 2022. године до марта 2023. године.

**Критеријум за оцену понуда за све лотове је „Најнижа понуђена цена".** **Рангирање понуда ће се спровести на основу тог критеријума.**

Сва лица су позвана да учествују.

Подношење понуде са варијантама није дозвољено.

Заинтересовани понуђачи додатне информације могу добити од Наручиоца путем електронске поште на адресу: procurement.rd@pim.gov.rs.

Услови за учешће и остали елементи набавке детаљно су одређени конкурсном документацијом. Комплетна тендерска документација на енглеском језику ће бити објављена и доступна за преузимање свим заинтересованим лицима на веб страници Наручиоца: http://www.obnova.gov.rs/cirilica/javne-nabavke

Финансијско обезбеђење понуде је обавезно за све понуђаче и мора бити у форми гаранције банке, безусловне, неопозиве и наплативе на први позив. Износ и валута финансијског обезбеђења је одређена тендерском документацијом.

Крајњи рок за подношење понуда је 15. новембар 2022. године до 11 часова пре подне.

Понуде морају бити достављене у затвореним ковертама са назнаком: „ИОП/61-2021/УХИ **Набавка опреме за Општу болницу у Лозници** – **(Procurement of equipment for General Hospital in Loznica), ИОП/61-2021/УХИ (IOP/61-2021/UHI),** на адресу: улица Немањина бр. 22-26, Београд, писарница Управе за заједничке послове републичких органа.

Понуде које стигну након горе наведеног рока сматраће се неблаговременим. Неблаговремене понуде неће се отварати и биће враћене понуђачима.

Отварање понуда биће обављено на адреси: улица Крунска 58, Београд, дана 15. новембра 2022. године у 13 часова.

Отварање понуда је јавно и дозвољено је присуство свим заинтересованим лицима. Искључиво овлашћени представници понуђача имају право на активно учешће у процесу отварања понуда.